
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 450 

16 Ιουνίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Π.Μ.Σ. του Τμήματος Φυσικής του Πανεπι¬ 
στημίου Αθηνών . 1 

Μετονομασία του Εργαστηρίου Δασικής Βοτανικής του 
Τμήματος Δασολογίας και Φυσικού Περιβάλλοντος 
του Πανεπιστημίου θεσ/νίκης και καθορισμός του 

γνωστικού αντικειμένου. 2 

Μετονομασία Κλινικής και εργαστηρίου του Τμήματος 

Ιατρικής του Πανεπιστημίου Θεσσαλονίκης . 3 

Τροποποίηση της 4373/1205/11.3.1993 (ΦΕΚ 187/ 


Β/23.3.1993) Κοινής Απόφασης των Υπουργών 
Εθνικής Οικονομίας, Εργασίας και Βιομηχανίας, 
Ενέργειας και Τεχνολογίας για τα μέσα ατομικής 
προστασίας σε συμμόρφωση προς τις οδηγίες του 


Συμβουλίου 93/95/ΕΟΚ και 93/68/ΕΟΚ . 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β7/164 (1) 


Έγκριση Π.Μ.Σ. του Τμήματος Φυσικής του Πανεπιστη¬ 
μίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτό τροπο¬ 
ποιήθηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ. 120 και ΚΑΕ 2421 με αντίστοιχη αύ¬ 
ξηση της χορήγησης του ΕΚΠΑ, αποφασίζουμε: 

Εγκρίνουμε από το ακαδημαϊκό έτος 1994 - 95 τη λει¬ 
τουργία του Π.Μ.Σ. του Τμήματος Φυσικής του Πανεπι¬ 
στημίου Αθηνών, το οποίο κατάρτισε η Γενική Συνέλευση 
Ειδικής Σύνθεσης του παραπάνω τμήματος στη Συνε¬ 
δρίασή της αριθ. 29.3.1993 και ενέκρινε η Σύγκλητος Ει¬ 
δικής Σύνθεσης στη Συνεδρίασή της αριθ. 15.7.93 και το 


οποίο έχει ως εξής: 

Ιδρύεται Πρόγραμμα Μεταπτυχιακών Σπουδών (Π.Μ.Σ.) 
στο Τμήμα Φυσικής της Σχολής θετικών Επιστημών σύμ¬ 
φωνα με τα άρθρα 10-14 του Νόμου 2083/92. 

Αρθρο 1 

Αντικείμενο και Σκοπός του Προγράμματος 

(α) Το τμήμα Φυσικής της Σχολής θετικών Επιστημών 
του Πανεπιστημίου Αθηνών, ιδρύει Μοναδικό και «Ενιαίο 
Πρόγραμμα Μεταπτυχιακών Σπουδών» που έχει σκοπό 
την παραγωγή της γνώσης και την ανάπτυξη της έρευνας 
στις Φυσικές Επιστήμες. 

Αρθρο 2 \ 

Μεταπτυχιακοί Τίτλοι που απονέμονται από το Π.Μ.Σ. 

(α) Το Π.Μ.Σ. του Τμήματος Φυσικής απονέμει «Διδα¬ 
κτορικό Δίπλωμα Φυσικών Επιστημών» (Δ.Δ.Φ.Ε.), μετά 
από έρευνα που αποδεδειγμένα οδήγησε σε προαγωγή 
της επιστήμης. Η έρευνα αυτή γίνεται σε δύο κατευθύν¬ 
σεις: Τη βασική και την Εφαρμοσμένη. Η επί μέρους ειδι¬ 
κότητα κάθε Δ.Δ.Φ.Ε. προσδιορίζεται από το θέμα της δι¬ 
δακτορικής διατριβής και δεν αναγράφεται στον τίτλο 
σπουδών. 

(β) Το Ενιαίο Π.Μ.Σ. απονέμει «Μεταπτυχιακό Δίπλωμα 
Ειδίκευσης» (Μ.Δ.Ε.) στις εξής ειδικότητες: 

Α’ ΒΑΣΙΚΗ ΦΥΣΙΚΗ 

1. Φυσική Συμπυκνωμένης Ύλης. 

2. Πυρηνική και Φυσική Στοιχειωδών Σωματιδίων. 

3. Αστροφυσική, Αστρονομία και Μηχανική. 

Β' ΕΦΑΡΜΟΣΜΕΝΗ ΦΥΣΙΚΗ 

1. Ηλεκτρονική και Ραδιοηλεκτρολογία (Διατμημα- 
τικό*). 

2. Ηλεκτρονικός Αυτοματισμός (Διατμηματικό**)· 

3. Φυσική Περιβάλλοντος. 

(*) Το Μεταπτυχιακό Δίπλωμα Ειδίκευσης της Εφαρμο¬ 
σμένης Φυσικής με τίτλο «Ηλεκτρονική και Ραδιοηλε¬ 
κτρολογία» είναι συνέχεια του «Επαγγελματικού Ενδεικτι¬ 
κού Ηλεκτρονικής και Ραδιοηλεκτρολογίας» που ιδρύθηκε 
μετοΒ.Δ. 17/ΦΕΚ 292, Τεύχος Α', 27.9.1946, όπως τρο¬ 
ποποιήθηκε (αντικατάσταση του άρθρου 3) με το Β.Δ. 7/ 
ΦΕΚ 3 Τεύχος Α, 12.1.1972 και με το Π.Δ. 380/ΦΕΚ167, 
Τεύχος Α', 16.6.89 λειτουργεί δε διατμηματικό με το 
Τ μήμα Πληροφορικής του Πανεπιστημίου Αθηνών. 

(**) Το Μεταπτυχιακό Δίπλωμα Ειδίκευσης της Εφαρμο¬ 
σμένης Φυσικής με τίτλο «Ηλεκτρονικός Αυτοματισμός» 

είναι συνέχεια του «Επαγγελματικού Ενδεικτικού Ηλε¬ 
κτρονικού Αυτοματισμού» που ιδρύθηκε με το Β.Δ. 7/ΦΕΚ 
3, Τεύχος Α', 1 2.1.1972, όπως τροποποιήθηκε με το Π.Δ. 
380/ΦΕΚ Τεύχος Α', 16.6.1989 λειτουργεί δε διατμημα- 
τικά με το Τμήμα Πληροφορικής του Πανεπιστημίου Αθη¬ 
νών. 

(γ) Στην ειδικότητα 3 της Εφαρμοσμένης Φυσικής (Φυ¬ 
σική Περιβάλλοντος) το «Επαγγελματικό Ενδεικτικό Με¬ 
τεωρολογίας», το οποίο ιδρύθηκε με το Β.Δ. 17/ΦΕΚ 292, 
Τεύχος Α', 27.9.1946, όπως τροποποιήθηκε με το Π.Δ. 
964/20.10.80, ΦΕΚ 243, Τεύχος Α' και με την από 
17.7.1989 απόφαση της Συγκλήτου του Πανεπιστημίου 
Αθηνών, ως προς το πρόγραμμα μετονομάζεται εις 
«Μ.Δ.Ε. Φυσικής Περιβάλλοντος» και αναπροσαρμόζεται 
ο τρόπος επιλογής υποψηφίων σύμφωνα με το άρθρο 5 
του παρόντος, ενώ διατηρείται το ισχύον πρόγραμμα. 

(δ) Η λήψη του Μ.Δ.Ε. δεν είναι απαραίτητη για λήψη 
του Δ.Δ.Φ.Ε. Η Γ,Σ.Ε.Σ. ορίζει για κάθε μεταπτυχιακό φοι¬ 
τητή το πρόγραμμα των σπουδών του και το αν θα ακολου¬ 
θήσει τις υποχρεώσεις του προγράμματος Μ.Δ.Ε. Σε με¬ 
ταπτυχιακό φοιτητή που ακολούθησε κανονικά το πρό¬ 
γραμμα για την απόκτηση Μ.Δ.Ε. απονέμεται το Μ.Δ.Ε. 
ανεξάρτητα αν αυτός συνεχίζει ή όχι για την απόκτηση του 
Δ.Δ.Φ.Ε. 

Αρθρο 3 

Όργανα λειτουργίας του Π.Μ.Σ. 

(α) Η Γ.Σ.Ε.Σ. που απαρτίζεται από τον Πρόεδρο του 
Τμήματος, τα μέλη Δ.Ε.Π. της Γ.Σ. του Τμήματος και δύο 
(2) μεταπτυχιακούς φοιτητές του Τμήματος, είναι αρμόδια 
για τον ορισμό των μελών των συμβουλευτικών επιτρο¬ 
πών, των μελών των εξεταστικών επιτροπών, την απονομή 
μεταπτυχιακών διπλωμάτων, τη συγκρότηση των επιτρο¬ 
πών επλογής ή εξέτασης των υποψηφίων μεταπτυχιακών 
φοιτητών καθώς και για κάθε άλλο θέμα που προβλέπεται 
στις πιο κάτω διατάξεις. 

(β) Η Συντονιστική Επιτροπή του Π.Μ.Σ. απαρτίζεται 
από δύο μέλη Δ.Ε.Π. κάθε Τομέα του Τ μήματος από αυτά 
που έχουν αναλάβει μεταπτυχιακό έργο ή επίβλεψη διδα¬ 
κτορικών διατριβών και τα οποία ορίζονται από τη Γ.Σ.Ε.Σ. 

(γ) Για κάθε μεταπτυχιακό φοιτητή, ο οποίος παρακο¬ 
λουθεί Π.Μ.Σ. που οδηγεί στην απονομή Μ.Δ.Ε., ρίζεται 
από τη Γ.Σ.Ε.Σ. ύστερα από πρόταση της Συντονιστικής 
Επιτροπής ένα μέλος Δ.Ε.Π. ως επιβλέπον από αυτά που 
τους έχει ανατεθεί μεταπτυχιακό έργο. Η συντονιστική 
επιτροπή και το επιβλέπον μέλος έχουν την ευθύνη της 
παρακουλούθησης και του ελέγχου της πορείας των 
σπουδών του μεταπτυχιακού φοιτητή. 

Άρθρο 4 

Χρονική Διάρκεια του Π.Μ.Σ. 

(α) Η χρονική διάρκεια για την απονομή του Φ.Δ.Ε. είναι 
τουλάχιστον τέσσερα (4) διδακτικά εξάμηνα. 

(β) Η χρονική διάρκεια για την απονομή του Δ.Δ.Φ.Ε. εί¬ 
ναι τουλάχιστον τέσσερα (4) διδακτικά εξάμηνα για τους 
κατόχους Μ.Δ.Ε. ή οκτώ (8) διδακτικά εξάμηνα για εκεί¬ 
νους που δεν ακολουθούν Μ.Δ.Ε. 

(γ) Μεταπτυχιακός φοιτητής που παρακολουθεί το πρό¬ 
γραμμα και κατά την κρίση της συμβουλευτικής του επι¬ 
τροπής (για Δ.Δ.Φ.Ε.) ή του επιβλέποντος μέλους (για το 
Μ.Δ.Ε.) ή της Συντονιστικής Επιτροπής καθυστερεί αδι¬ 
καιολόγητα στις υποχρεώσεις που μπορεί να διαγράφει 
του Μ.Π.Σ. ύστερα από απόφαση της Γ.Σ.Ε.Σ. αφού έχει 


προηγηθεί έγκαιρη ενημέρωση του μεταπτυχιακού φοι¬ 
τητή. 

(δ) Καθιερώνεται ο θεσμός του μεταπτυχιακού φοιτητή 
μερικής απασχόλησης (ρατί Ιίιηβ) για όσους εργάζονται και 
δεν έχουν τη δυνατότητα να παρακολουθούν το πλήρες 
πρόγραμμα. Το ποσοστό των μεταπτυχιακών φοιτητών 
μερικής απασχόλησης δεν πρέπει σε καμμία περίπτωση 
να υπερβαίνει το 25% του συνόλου. Η χρονική διάρκεια 
των σπουδών των Μ.Φ.Μ.Α. ποικίλλει ανάλογα με τη δυ¬ 
νατότητα παρακολούθησης και έρευνας που έχουν και κα¬ 
θορίζεται μαζί με το εξατομικευμένο πρόγραμμα μαθημά¬ 
των του καθενός από τη Συντονιστική Επιτροπή. Οι 
Μ.Φ.Μ.Α. δεν μπορούν να παίρνουν οποιοσδήποτε φύ- 
σεως υποτροφία ή αμοιβή από το Π.Μ.Σ. 

Άρθρο 5 

Επιλογή υποψηφίων Μεταπτυχιακών Φοιτητών 

(α) Στα Π.Μ.Σ. γίνονται δεκτοί πτυχιούχοι θετικών επι¬ 
στημών ή Πολυτεχνείων από Α.Ε.Ι. της ημεδαπής ή ομοτα- 
γών αναγνωρισμένων ιδρυμάτων της αλλοδαπής. Οι Έλ¬ 
ληνες πτυχιούχοι πρέπει να γνωρίζουν αποδεδειγμένα μια 
ξένη γλώσσα (σε επίπεδο κατανόησης προπτυχιακού δι¬ 
δακτικού βιβλίου) οι δε αλλοδαποί επαρκώς την ελληνική 
γλώσσα. Η επιλογή των μεταπτυχιακών φοιτητών γίνεται 
με συνεκτίμηση των εξής κυρίως κριτηρίων: 

1. Το γενικό βαθμό πτυχίου. 

2. Το μέσο όρο της βαθμολογίας στα προπτυχιακά μα¬ 
θήματα που έχουν σχέση με τη ν ειδίκευση. Σε περίπτωση 
ισοβαθμίας προτιμώνται εκείνοι που έχουν παρακολουθή¬ 
σει επιτυχώς μεγαλύτερο αριθμό από τα μαθήματα αυτά. 

Η Συντονιστική Επιτροπή καθορίζει για κάθε ειδίκευση 
του Π.Μ.Σ. ποιά είναι τα μαθήματα αυτά. 

3. Το βαθμό της διπλωματικής εργασίας στο προπτυ¬ 
χιακό επίπεδο, ο οποίος συνυπολογίζει με βάρος 1,5-1,2 
- 0,8 εφόσον, κατά την κρίση της επιτροπής επιλογής, η 
διπλωματική εργασία έγινε σε θέμα που έχει σχέση με το 
Π.Μ.Σ., σε θέμα που έγινε σε άλλο γνωστικό αντικείμενο 
της Φυσικής ή σε θέμα εκτός Φυσικής αντίστοιχα. 

4. Στην τελική επιλογή συνυπολογίζεται η τυχόν ερευ¬ 
νητική δραστηριότητα των υποψηφίων. 

5. Οι υποψήφιοι οφείλουν να προσκομίσουν και δύο συ¬ 
στατικές επιστολές μελών ΔΕΠ που τους γνωρίζουν από 
τις προπτυχιακές τους σπουδές. 

Οι αλλοδαποί υποψήφιοι που θα επιλεγούν θα πρέπει 
να προσκομίσουν βεβαίωση της γνώσης της Ελληνικής 
γλώσσας ή να υποστούν εξετάσεις γραπτές ή/και προφο¬ 
ρικές, από εξεταστές και σε ύλη που θα καθορίσει η Συ¬ 
ντονιστική Επιτροπή. 

Εάν υπάρχουν υποψήφιοι πτυχιούχοι Τμημάτων που δεν 
έχουν αρκετά μαθήματα που σχετίζονται με την ειδίκευση 
ή παρακουλούθησαν παλαιό πρόγραμμα σπουδών χωρίς 
επιλογές αναλογών μαθημάτων, η Γ.Σ.Ε.Σ. αποφασίζει 
εάν θα συμπεριληφθούν στην κρίση για την επιλογή ή εάν 
θα δώσουν εισαγωγικές εξετάσεις σε ορισμένα μαθήματα, 
τα οποία θα αντικαταστήσουν το κριτήριο 2 του πιο πάνω 
πίνακα. Το περιεχόμενο των μαθημάτων και τους εξετα¬ 
στές τους ορίζει η Συντονιστική Επιτροπή. 

Αρθρο 6 

Μαθήματα, Εργαστήρια, Εκπαιδευτικές και Ερευνητικές 
Υποχρεώσεις των Μεταπτυχιακών Φοιτητών του Π.Μ.Σ. 

Μέρος Πρώτο 

ΜΑΘΗΜΑΤΑ ΚΑΙ ΕΡΓΑΣΤΗΡΙΑ 
ΜΕΤΑΠΤΥΧΙΑΚΩΝ ΔΙΠΛΩΜΑΤΩΝ ΕΙΔΙΚΕΥΣΗΣ 

Α' ΒΑΣΙΚΗ ΦΥΣΙΚΗ 

(α) Όλοι οι μεταπτυχιακοί φοιτητές του Μ.Δ.Ε. υποχρε¬ 
ώνονται να παρακολουθήσουν στα δύο πρώτα εξάμηνα 
των μεταπτυχιακών τους σπουδών τέσσερα από τα εξής 
έξι γενικά μαθήματα Ανώτερης Φυσικής: 

(1) Κβαντική Μηχανική (4 ώρες εβδομ. - 4 διδακτικές 
μονάδες). 

(2) Στατιστική Φυσική (4 ώρες εβδομ. - 4 διδακτικές μο¬ 
νάδες). 

(3) Ηλεκτρομαγνητισμός (4 ώρες εβδομ. - 4 διδακτικές 
μονάδες). 

(4) Μηχανική (4 ώρες εβδομ. - 4 διδακτικές μονάδες). 

(5) Μαθηματικές Μέθοδοι Φυσικής (4 ώρες εβδομ. - 4 
διδακτικές μονάδες). 

(6) Υπολογιστική Φυσική (4 ώρες εβδομ. - 4 διδακτικές 
μονάδες). 

Τα τέσσερα υποχρεωτικά μαθήματα, κάθε ένα από τα 
οποία αντιστοιχεί σε τέσσερεις (4) διδακτικές μονάδες, θα 
καθορίζονται για κάθε ένα φοιτητή από τη Συντονιστική 
Επιτροπή με εισήγηση του επιβλέποντος. 

(β) Οι μεταπτυχιακοί φοιτητές του Μ.Δ.Ε. υποχρεώνο¬ 
νται να παρακολουθήσουν και να εξετασθοϋν επιτυχώς 
στηδιάρκεια των τεσσάρων εξαμήνων των σπουδών τους 
στα τέσσερα ως άνω γενικά μαθήματα και σε έναν αριθμό 
επί πλέον μεταπτυχιακών μαθημάτων ειδίκευσης, από 
εκείνα που προσφέρονται σε κάθε Ειδίκευση από τους 
αντίστοιχους Τομείς και τα οποία αντιστοιχούν σε τρεις (3) 
διδακτικές μονάδες. Το σύνολο των διδακτικών μονάδων 
που πρέπει απαραίτητα να συγκεντρώσει ο μεταπτυχιακός 
φοιτητής για το Μ.Δ.Ε. πρέπει να είναι τουλάχιστον σαρά¬ 
ντα (40). Ορισμένος αριθμός μονάδων μπορεί, ύστερα 
από εισήγηση του επιβλέποντος και απόφαση της Συντο¬ 
νιστικής Επιτροπής, να αντικατασταθεί από την εκπόνηση 
ερευνητικής εργασίας υπό μορφή διατριβής (Ηιθ 3 ϊ 3 ) - το 
ανώτερο 12 μονάδες. 

(γ) Μετά από εισήγηση του επιβλέποντος μπορούν να 
περιληφθούν στο Πρόγραμμα σπουδών κάθε μεταπτυχια¬ 
κού φοιτητή και προπτυχιακά μαθήματα, τα οποία δεν πα- 
ρακουλούθησε στη διάρκεια των προπτυχιακών του σπου¬ 
δών και τα οποία η Συντονιστική Επιτροπή θα κρίνει ότι εί¬ 
ναι απαραίτητα για την περαιτέρω πορεία του. 

(δ) Τα μαθήματα Ειδίκευσης που αναφέρονται στην πα¬ 
ράγραφο (γ) του παρόντος άρθρου από κάθε Ειδίκευση 
της Βασικής Φυσικής είναι τα εξής: 

(1) Μ.Δ.Ε. στη Φυσική Συμπυκνωμένης Ύλης: 

1. Κβαντική θεωρία Στερεών (4 ώρες εβδομαδιαία - 3 
διδ. μονάδες). 

2. Φυσική Ημιαγωγικών Διατάξεων (4 ώρες εβδομαδιαία 
— 3 διδ. μονάδες). 

3. Φασματοσκοπικές Μέθοδοι στη Φυσική Στερεός Κα¬ 
τάστασης (4 ώρες εβδομαδιαία - 3 διδ. μονάδες). 

4. Φυσική και Τεχνολογία Υλικών (4 ώρες εβδομαδιαία - 
3 διδ. μονάδες). 

5. θερμοδυναμική Πλεγματικών Ατελειών (4 ώρες 
εβδομαδιαία - 3 διδ. μονάδες). 

6. Κβαντική Οπτική και Ι35ΘΓ5 (4 ώρες εβδομαδιαία - 3 


διδ. μονάδες). 

7. Φυσική Στερεός Γής (4 ώρες εβδομαδιαία - 3 διδ. μο¬ 
νάδες). 

8. Μη γραμμικά φαινόμενα και Συμπυκνωμένη Ύλη (4 
ώρες εβδομαδιαία - 3 διδ. μονάδες). 

9. Κρίσιμα φαινόμενα και Μορφοκλασματική Γεωμετρία 
(4 ώρες εβδομαδιαία - 3 διδ. μονάδες). 

10. Φυσική Νανοηλεκτρικών Διατάξεων (4 ώρες εβδο¬ 
μαδιαία - 3 διδ. μονάδες). 

11. Προχωρημένο Εργαστήριο (2 ώρες εβδομα- 
διαίως). 

(2) Μ.Δ.Ε. στη Σωματιδιακή και Πυρηνική Φισική: 

1. Ηλεκτρομαγνητική θεωρία (υποχρεωτικό Α' μεξα- 
μηνο) 3 διδ. μονάδες. 

Μαθήματα Επιλογής (4 ώρες - 3 διδακτ. μονάδες) 
(τουλάχιστον από ένα στο Β' και Γ' εξάμηνο και δύο στο Δ' 
εξάμηνο). 

2. Στοιχειώδη Σωμάτια I. 

3. θεωρία πεδίου I και II. 

4. Πειραματικές μέθοδοι I και II. 

5. θεωρία Ομάδων I. 

6. Πυρηνική Φυσική I και II. 

7. Κοσμική ακτινοβολία I. 

8. Ατομκή και Μοριακή Φυσική I. 

(3) Μ.Δ.Ε. στην Αστροφυσική, Αστρονομία και Μηχα¬ 
νική: 

1. Διάδοση της ακτινοβολίας σε αστρικές ατμόσφαιρες 
μεσοαστρική ύλη (4 ώρες εβδομαδιαία - 3 διδακτ. μονά¬ 
δες). 

2. Δομή και Εξέλιξη των αστέρων (4 ώρες εβδομαδιαία - 
3 διδακτ. μονάδες). 

3. Μέθοδοι αστρονομικής παρατήρησης και επεξεργα- 
σιάς δεδομένων (4 ώρες εβδομαδιαία - 3 διδακτ. μονά¬ 
δες). 

4. Γαλαξιακή και εξωγαλαξιακή αστρονομία (4 ώρες 
εβδομαδιαία - 3 διδακτ. μονάδες). 

5. Κοσμολογία (4 ώρες εβδομαδιαία - 3 διδακτ. μονά¬ 
δες). 

6. Μη γραμμική δυναμική (4 ώρες εβδομαδιαία - 3 δι- 
δακτ. μονάδες). 

7. Γ ενική Σχετικότητα (4 ώρες εβδομαδιαία - 3 διδακτ. 
μονάδες). 

8. Φυσική Διαστήματος (4 ώρες εβδομαδιαία - 3 διδακτ. 
μονάδες). 

9. Αστροφυσική Υψηλών Ενεργειών (4 ώρες εβδομα¬ 
διαία - 3 διδακτ. μονάδες). 

10. Δυναμική Αστρονομία (4 ώρες εβδομαδιαία - 3 δι- 
δακτ. μονάδες). 

11. Ηλιακή Φυσική (4 ώρες εβδομαδιαία - 3 διδακτ. μο¬ 
νάδες). 

Β' ΕΦΑΡΜΟΣΜΕΝΗ ΦΥΣΙΚΗ 

(α) Στις ειδικότητες 1 και 2 της εφαρμοσμένης Φυσικής 
(Ηλεκτρονικής Φυσικής και Ραδιοηλεκτρολογίας και Ηλε¬ 
κτρονικών Υπολογιστών και Αυτοματισμού) τα μαθήματα 
και οι υποχρεώσεις περιγράφονται στο Διατμηματικό πρό- 
γραμμα των Τμημάτων Φυσικής και Πληροφορικής του 
Πανεπιστημίου Αθηνών. 

(β) Στην ειδικότητα 3 της Εφαρμοσμένης Φυσικής (Φυ¬ 
σική Περιβάλλοντος) το «Επαγγελματικό Ενδεικτικό Με¬ 
τεωρολογίας», το οποίο ιδρύθηκε με το Β.Δ. 17/ΦΕΚ 292, 
Τεύχος Α, 27.9.1946, όπως τροποποιήθηκε με το Π.Δ. 
964/20.10.80, ΦΕΚ 243 Τεύχος Α και με την από 17.7.89 
απόφαση της Συγκλήτου του Πανεπιστημίου Αθηνών, ως 
προς το πρόγραμμα μετονομάζεται εις «Μ.Δ.Ε. Φυσικής 

Περιβάλλοντος» και αναπροσαρμόζεται ο τρόπος επιλο¬ 
γής υποψηφίων σύμφωνα με το άρθρο 5 του παρόντος. 

Έτσι τα μαθήματα του «Μ.Δ.Ε. Φυσικής Περιβάλλο¬ 
ντος», είναι τα ακόλουθα: 

Υποχρεωτικά: 

Α' Εξάμηνο: 

1. Γενική Μετεωρολογία (4 ώρες - 3 διδακτικές μονά¬ 
δες). 

2. Πρακτική Μετεωρολογία (4 ώρες - 3 διδακτικές μο¬ 
νάδες). 

3. θερμοδυναμική της Ατμόσφαιρας (4 ώρες - 3 διδα¬ 
κτικές μονάδες). 

4. Γενική Κλιματολογία (4 ώρες - 3 διδακτικές μονά¬ 
δες). 

5. Εφηρμοσμένη Στατιστική (3 ώρες - 2 διδακτικές μο¬ 
νάδες). 

Β' Εξάμηνο: 

1. Ηλιακή και Ατμοσφαιρική Ακτινοβολία (4 ώρες - 3 δι¬ 
δακτικές μονάδες). 

2. Εφαρμογές στη Πρακτική Μετεωρολογία 2φρ. + 3 
εργ. (5 ώρες - 3 διδακτικές μονάδες). 

3. Δυναμική Μετεωρολογία I (4 ώρες - 3 διδακτικές μο¬ 
νάδες). 

Γ' Εξάμηνο: 

1. Δυναμική Μετεωρολογία II (4 ώρες - 3 διδακτικές μο¬ 
νάδες). 

2. Μαθηματικές Μέθοδοι στη Μετεωρολογία (3 ώρες - 
2 διδακτικές μονάδες). 

3. Συνοπτική Μετεωρολογία 2ωρ. + 3 εργ. (5 ώρες - 3 
διδακτικές μονάδες). 

4. θεωρία Ατμοσφαιρικού Οριακού Στρώματος (3 ώρες 
- 2 διδακτικές μονάδες). 

5. Ρύπανση Φυσικού Περιβάλλοντος (3 ώρες - 2 διδα¬ 
κτικές μονάδες). 

6. Φυσική και Δυναμική Νεφών με στοιχεία τροποποίη¬ 
σης καιρού (3 ώρες - 2 διδακτικές μονάδες). 

7. Εργασία (αναλαμβάνεται στο Γ' Εξάμηνο και βαθμο¬ 
λογείται στο Δ'). 

Δ' Εξάμηνο: 

1. Αριθμητική Πρόγνωση Καιρού (3 ώρες - 2 διδακτικές 
μονάδες). 

2. Φυσική Ανώτερης Ατμόσφαιρας (3 ώρες - 2 διδακτι¬ 
κές μονάδες). 

3. Φυσική και Δυναμική Νεφών με στοιχεία τροποποίη¬ 
σης καιρού (3 ώρες - 2 διδακτικές μονάδες). 

Προαιρετικά: (εκ των οποίων πέντε υποχρεω¬ 
τικά): 

Α'+Β' Εξάμηνα: 

1. Εφαρμογές Η/Υ στη Μετεωρολογία (3 ώρες - 2 διδα¬ 
κτικές μονάδες). 

2. Φυσική Γεωγραφία (3 ώρες - 2 διδακτικές μονάδες). 

3. Φυσική Κλιματολογία (3 ώρες - 2 διδακτικές μονά¬ 
δες). 

Α'+Β' Εξάμηνα: 

1. Ραδιομετεωρολογία (3 ώρες - 2 διδακτικές μονά¬ 
δες). 

2. Γεωργική Μετεωρολογία (3 ώρες - 2 διδακτικές μο¬ 
νάδες). 

3. Φαινόμενα Μέσης Κλίμακας (3 ώρες - 2 διδακτικές 
μονάδες). 

4. Υδρομετεωρολογία (3 ώρες - 2 διδακτικές μονάδες). 

5. Αξιοποίηση Ενεργειακών Πηγών Περιβάλλοντος (3 
ώρες - 2 διδακτικές μονάδες). 

6. Διασπορά - Διάχυση Αερίων Ρύπων (3 ώρες - 2 διδα¬ 
κτικές μονάδες). 

7. Ωκεανογραφία (3 ώρες - 2 διδακτικές μονάδες). 


Στο «Μ.Δ.Ε. της Φυσικής Περιβάλλοντος» οι μεταπτυ¬ 
χιακοί φοιτητές οφείλουν να πάρουν τουλάχιστον πενήντα 
(50) διδακτικές μονάδες από μαθήματα αντί των σαράντα 
(40) των υπολοίπων Μ.Δ.Ε. 

Γ' ΓΕΝΙΚΕΣ ΑΡΧΕΣ ΓΙΑ ΤΑ Μ.Δ.Ε. 

(α) Η Γ.Σ.Ε.Σ. αποφασίζει ποια από τα ως άνω μαθήματα 
θα δοθούν κατ’ έτος, ώστε να αποφεύγεται η κατ’ έτος 
επανάληψή τους αλλά και οι μεταπτυχιακοί φοιτητές να 
έχουν την δυνατότητα να παρακολουθήσουν στη διάρκεια 
των σπουδών τους όλα, αν το επιθυμούν, τα μαθήματα. 

(β) Με πρόταση του επιβλέποντος και απόφαση της Συ¬ 
ντονιστικής Επιτροπής στο πρόγραμμα μεταπτυχιακού 
φοιτητή που ακολουθεί το Μ.Δ.Ε. μπορούν να περιλη- 
φθούν συγγενή και αναγκαία μαθήματα άλλης ειδίκευ¬ 
σης. 

(γ) Οι μεταπτυχιακοί φοιτητές του Μ.Δ.Ε υποχρεώνο¬ 
νται να παρακολουθούν τα γενικά σεμινάρια του Τμήματος 
Φυσικής και να δίνουν μια διάλεξη κάθε ακαδημαϊκό έτος 
επί θέματος που προσδιορίζει ο επιβλέπων. 

(δ) Οι μεταπτυχιακοί φοιτητές του Μ.Δ.Ε υποχρεώνο¬ 
νται να επικουρούν με την ανάλογη αμοιβή που πρσδιορί- 
ζει ο Νόμος 2083/92 τα μέλη ΔΕΠ του Τ μήματος στη διε¬ 
ξαγωγή ορισμένων προπτυχιακών ή μεταπτυχιακών μαθη¬ 
μάτων ή Εργαστηριακών Ασκήσεων του Τμήματος, εφό¬ 
σον ζητηθεί η βοήθειά τους. 

(ε) Οι διατάξεις των παραγράφων του Άρθρου 6 μπο¬ 
ρούν να τροποποιηθούν με απόφαση της Γ.Σ.Ε.Σ. (μετά 
από εισήγηση της Συντονιστικής Επιτροπής του Π.Μ.Σ) 
για να επιτυγχάνεται η συνεχής ανανέωση της διδακτέας 
ύλης. 

Μέρος Δεύτερο 

ΔΙΔΑΚΤΟΡΙΚΟ ΔΙΠΛΩΜΑ ΦΥΣΙΚΩΝ ΕΠΙΣΤΗΜΩΝ 

(α) Όσοι μεταπτυχιακοί φοιτητές που παρακολοθούν το 
Π.Μ.Σ. της Βασικής Φυσικής και είνα υποψήφιοι για το 
Δ.Δ.Φ.Ε. δέν έχουν πάρει το Μ.Δ.Ε. της Βασικής Φυσικής 
υποχρεώνονται, ύστερα από υπόδειξη της τριμελούς τους 
Συμβουλευτικής Επιτροπής και απόφασης της Γ.Σ.Ε.Σ. να 
ακολουθήσουν ειδικό πρόγραμμα από τα μεταπτυχιακά 
μαθήματα του Μ.Δ.Ε., τα οποία η επιτροπή τους κρίνει ως 
απαραίτητα. Σε καμμία περίπτωση δεν είναι δυνατόν να 
απονεμηθεί το Δ.Δ.Φ.Ε χωρίς ο υποψήφιος να έχει παρα¬ 
κολουθήσει και επιτύχει στις εξετάσεις τουλάχιστον τεσ¬ 
σάρων (4) μεταπτυχιακών μαθημάτων Γενικής Φυσικής 
και να έχει συγκεντρώσει σαράντα (40) συνολικά διδακτι¬ 
κές μονάδες. 

Οι μεταπτυχιακοί φοιτητές που παρακολοθούν το 
Π.Μ.Σ. της Βασικής Φυσικής και είνα υποψήφιοι για το 
Δ.Δ.Φ.Ε. και κάτοχοι του αντίστοιχου Μ.Δ.Ε. οφείλουν να 
συμπληρώσουν έξι (6) τουλάχιστον διδακτικές μονάδες 
επιπλέον εκείνων που πήραν για το Μ.Δ.Ε. 

(β) Οι υποψήφιοι διδάκτορες της Εφαρμοσμένης Φυσι¬ 
κής οφείλουν απαραίτητα να είναι κάτοχοι του αντίστοιχου 
Μ.Δ.Ε. ή του παλαιού αντίστοιχου Ενδεικτικού (το οποίο 
ήταν ήδη αναμγωρισμένο ως ισοδύναμο με τον τίτλο γπ35- 
Ιθγ των ξένων Πανεπιστημίων) και η επιλογή τους γίνεται 
με βάση κυρίως την επίδοσή τους σε αυτό. Μόνο σε πε¬ 
ριορισμένες και αιτιολογημένες περιπτώσεις, όπως π.χ. 
υποψήφιου διδάκτορα που έχει παρακολουθήσει πρό¬ 
γραμμα ΓΠΗδΙβΓ στο εξωτερικό, θα επιτρέπεται με από¬ 
φαση της Γ.Σ.Ε.Σ. η εγγραφή σε πρόγραμμα Διδακτορικού 

ενός υποψηφίου χωρίς το αντίστοιχο Μ.Δ.Ε. ή παλαιό Εν¬ 
δεικτικό. Στην ειδική αυτή περίπτωση ο υποψήφιος υπά¬ 
γεται στην υποχρέωση της παρακουλούθησης τουλάχι¬ 
στον τεσσάρων μαθημάτων από εκείνα της Ανώτερης Φυ¬ 
σικής της παρ. Α' (α), του Πρώτου Μέρους του άρθρου 6 
του παρόντος καθώς και να έχει συμπληρώσει συνοικά σα¬ 
ράντα (40) τουλάχιστον διδακτικές μονάδες με τα μαθή¬ 
ματα αυτά, μεόοα θα παρακολουθήσει από το πρόγραμμα 
των αντίστοιχων Μ.Δ.Ε. καθώς και με αναγνώριση μερικών 
( το πολύ 12) διδακτικών μονάδων από μαθήματα που τυ¬ 
χόν έχουν παρακολουθήσει και επιτυχώς εξετασθει στο 
εξωτερικό. Η αναγνώριση και όλα τα μαθήματα που θα πα¬ 
ρακολουθήσει ορίζονται από την τριμελή επιτροπή του 
υποψήφιου και εγκρίνονται από τη Γ.Σ.Ε.Σ. 

(γ) Όλοι οι μεταπτυχιακοί φοιτητές ανεξάρτητα από την 
Κατεύθυνση και το πρόγραμμα που παρακολουθούν είναι 
ελεύθεροι μετά τα μαθήματα του προγράμματος των δύο 
πρώτων εξαμήνων να αναζητήσουν, εφόσον το επιθυ¬ 
μούν, θέμα για διδακτορική έρευνα στην κατεύθυνση στην 
οποία έχουν ήδη επιλέξει, ανάμεσα στα θέματα που προ¬ 
σφέρουν κατ’ έτος τα μέλη ΔΕΠ του αντίστοιχου Τομέα. 
Όσοι επιλεγούν μπορούν να καλύψουν μέρος των διδακτι¬ 
κών μονάδων του προγράμματος του επόμενου έτους με 
την έρευνα σύμφωνα με την εισήγηση του επιβλέποντός 
τους, όπως ορίζεται στην παρ. δ του άρθρου 6. Οι υπόλοι¬ 
ποι μπορούν να προσπαθήσουν και πάλι να βρούν θέμα 
στις επόμενες περιόδους προσφοράς και για τρία συνο¬ 
λικά χρόνια ακόμη μετά το τέλος των δύο πρώτων εξαμή¬ 
νων. 

(δ) Για κάθε μεταπτυχιακό φοιτητή - υποψήφιο διδά¬ 
κτορα ορίζεται από τη Γ.Σ.Ε.Σ., ύστερα από εισήγηση της 
συντονιστικής επιτροπής, τριμελής Συμβουλευτική Επι¬ 
τροπή, η οποία είναι αρμόδια για την επίβλεψη του υπο¬ 
ψηφίου. Η Συμβουλευτική Επιτροπή απαρτίζεται από τον 
επιβλέποντα που είναι καθηγητής ή Αναπληρωτής Καθη¬ 
γητής ή Επίκουρος Καθηγητής του οικείου Τμήματος, και 
δύο άλλα μέλη ΔΕΠ από τα οποία το ένα μπορεί να είναι 
λέκτορας του οικείου τμήματος (Μόνιμος ή με τουλάχι¬ 
στον τριετή θητεία) ή να είναι ερευνητής αναγνωρισμένου 
ερευνητικού κέντρου ή δρύματος (που είναι κάτοχοι διδα¬ 
κτορικού διπλώματος και έχουν επαρκή επιστημονική ή 
ερευνητική ή συγγραφική δραστηριότητα). 

(ε) Οι υποχρεώσεις (δ) και (ε) των μεταπτυχιακών φοιτη¬ 
τών του Μ.Δ.Ε ισχύουν και για τους μεταπτυχιακούς φοι¬ 
τητές του Δ.Δ.Φ.Ε. 

(στ) Η παρακουλούθηση προγράμματος Δ.Δ.Φ.Ε είναι 
αδιάρρηκτα συνδεδεμένη με την επιστημονική έρευνα. Η 
έρευνα αυτή μπορεί να γίνεται παράλληλα με τις λοιπές 
υποχρεώσεις των μεταπτυχιακών φοιτητών είτε μετά το 
Μ.Δ.Ε. είτε και κατά τη διάρκεια αυτού. Το Δ.Δ.Φ.Ε. δεν 
μπορεί να απονεμηθεί σε υποψήφιο για τον οποίο η συμ¬ 
βουλευτική επιτροπή της παρ. 5α του άρθρου 12 του Ν. 
2083/92 δεν βεβαιώνει ότι έχει εργασθεί ικανοποιητικά 
ερευνητικά για τρία (3) τουλάχιστον έτη και ότι η διατριβή 
του είναι επιτυχές προϊόν της έρευνας αυτής. Η επιτυχία 
της ερευνητικής εργασίας ελέγχεται και από τη δημο¬ 
σίευση μέρους της σε αναγνωρισμένο, κατά την κρίση της 
επιτροπής, διεθνές περιοδικό. 

Αρθρο 7 

Διδάσκοντες στο Π.Μ.Σ. 

(α) Τη διδασκαλία των μαθημάτων και τις ασκήσεις του 
Π.Μ.Σ. μπορούν σύμφωνα με το Νόμο, να αναλάβουν: 


-Μέλη Δ.Ε.Π. του οικείου Τμήματος ή άλλων Τμημάτων 
του ίδιου ή άλλου Α.Ε.Ι., ομότιμοι καθηγητές, επισκέπτες 
καθηγητές, εντεταλμένοι επίκουροι καθηγητές ή ειδικοί 
επιστήμονες. 

-Ερευνητές αναγνωρισμένων ερευνητικών ιδρυμάτων 
της ημεδαπής ή της αλλοδαπής που είναι κάτοχοι διδα¬ 
κτορικού διπλώματος και έχουν επαρκή επιστημονική ή 
ερευνητική ή συγγραφική δραστηριότητα. 

-Επιστήμονες αναγνωρισμένου κύρους, οι οποίοι δια¬ 
θέτουν εξειδικευμένες γνώσεις ή σχετική εμπειρία στο 
αντικείμενο του Π.Μ.Σ. 

(β) Η διδασκαλία των μαθημάτων και των ασκήσεων του 
Π.Μ.Σ. ανατίθεται από τη Γ.Σ.Ε.Σ. με απόφασή της, 
ύστερα από εισήγηση της Συνέλευσης των μελών ΔΕΠ του 
αρμόδιου Τομέα. Ειδικότερες προϋποθέσεις για ανάθεση 
διδασκαλίας και ασκήσεων ορίζονται στον κανονισμό με¬ 
ταπτυχιακών σπουδών. 

(γ) Στο πρώτο στάδιο της λειτουργίας του Π.Μ.Σ. του 
Τμήματος Φυσικής θα εργασθεί το υπάρχον προσωπικό. 
Επίσης μαθήματα μπορούν να διδάξουν επιστήμονες από 
το ΚΠΕ Δημόκριτος, από το Εθνικό Ίδρυμα Ερευνών και 
ειδικευμένοι επιστήμονες και τεχνικοί από τον ΟΤΕ, τη 
ΔΕΗ, την Πολιτική Αεροπορία κ.λ.π.. 

Αρθρο 8 

Αριθμός Μεταπτυχιακών Φοιτητών 

(α) Ο αριθμός των προσλαμβανομένων στο Μ.Δ.Ε. κατά 
Σεπτέμβριο μεταπτυχιακών φοιτητών ορίζεται με από- 
φαση της Γ.Σ.Ε.Σ. Η απόφαση αυτή στηρίζεται στις ετή¬ 
σιες αιτιολογημένες προτάσεις των τομέων και δημοσιο¬ 
ποιείται με ευθύνη της Συντονιστικής Επιτροπής με ανα¬ 
κοινώσεις σε όλα τα σημεία προσβάσεως των φοιτητών 
και στα έντυπα της Ένωσης Ελλήνων Φυσικών και με κοι¬ 
νοποίηση στα αντίστοιχα Τμήματα των Ελληνικών Α.Ε.Ι. 

Γ ια το πρώτο έτος λειτουργίας 1994 - 95 ο αριθμός των 
μεταπτυχιακών φοιτητών της Βασκής Κατεύθυνσης δεν 
μπορεί να είναι μεγαλύτερος από δέκα (10) για κάθε 
Μ.Δ.Ε. Ιδιαίτερα για το ΜΔΕ «Φυσικής Περιβάλλοντος» ο 
αριθμός των δεν μπορεί να υπερβαίνει τους 25 (είκοσι πέ¬ 
ντε). 

Αρθρο 9 

Υλικοτεχνική υποδομή 

Κτήρια: Γ ια την έναρξη λειτουργίας του Π.Μ.Σ. θα χρη¬ 
σιμοποιηθούν τα υπάρχοντα κτήρια του Πανεπιστημίου 
Αθηνών, τα οποία όμως μόλις επαρκούν. 

Εργαστήρια: Επίσης θα χρησιμοποιηθούν τα υπάρχοντα 
Εργαστήρια του Πανεπιστημίου Αθηνών, τα οποία πάλι μό¬ 
λις επαρκούν. 

Αρθρο 10 

Διάρκεια Λειτουργίας 

Η διάρκεια του Π.Μ.Σ. του Τμήματος Φυσικής θα είναι 
οκταετής (8 έτη) μετά το τέλος της οποίας η Γ.Σ.Ε.Σ. θα 
επανεκτιμήσει το σκοπό και τα απορτελέσματα της λει- 
τουργείας του Π.Μ.Σ. και θα εισηγηθεί την ανανέωσή του, 
τη βελτίωσή του ή και την κατάργησή του. Ορισμένες τρο¬ 
ποποιήσεις σε διάφορα άρθρα μπορούν να προταθούν και 
ενωρίτερα από τη Γ.Σ.Ε.Σ. ύστερα από εισήγηση της Συ¬ 
ντονιστικής Επιτροπής. 

Αρθρο 11 

Κόστος Λειτουργίας 

ΠΡΟΫΠΟΛΟΓΙΣΜΟΣ ΓΙΑ ΤΗΝ ΕΤΗΣΙΑ ΛΕΙΤΟΥΡΓΙΑ ΤΟΥ 
Π.Μ.Σ. 

ΤΟΥ ΤΜΗΜΑΤΟΣ ΦΥΣΙΚΗΣ ΤΟΥ Ε.Κ.Π.Α. 

Ακαδημαϊκό Έτος 1994 - 95 

(1) Εισακτέοι: (ανώτεροι για το πρώτο έτος αριθμοί). 

Α' βασική Φυσική: 

Φυσική Συμπυκνωμένης Ύλης 10 (δέκα). 

Πυρηνική και Σωματιδιακή Φυσική 10 (δέκα). 

Αστροφυσική, Αστρονομία και Μηχανική 10 (δέκα). 

Β' Εφαρμοσμένη Φυσική: 

Φυσική Περιβάλλοντος 25 (είκοσι πέντε). 

Σύνολο εισακτέων 55 (πτυχιούχοι των Τμημάτων Φυσι¬ 
κής όλης της χώρας και άλλων συγγενών Τμημάτων Μαθη¬ 
ματικών, Πληροφορικής, Πολυτεχνείων κ.λ.π.). 

Επειδή οι σπουδές για το Μεταπτυχιακό Δίπλωμα Ειδί¬ 
κευσης είναι διετείς και για το Διδακτορικό Δίπλωμα τε¬ 
τραετείς, ο ως άνω περιορισμένος αριθμός εισακτέων ση¬ 
μαίνει ότι θα υπάρχει ένας αριθμός μεταπτυχιακών φοιτη¬ 
τών συνολικά περί τους 200. Ο αριθμός αυτός θα πρέπει 
να ληφθεί υπόψη από την Κυβέρνηση όταν θα είναι σε 
θέση να χορηγήσει υποτροφίες. 

(2) Χρηματοδότηση: 

Πηγές χρηματοδότησης θα είναι η περιουσία, ο τακτι¬ 
κός προϋπολογισμός και ο λογαριασμός έρευνας του Πα¬ 
νεπιστημίου Αθηνών το ΙΚΥ, άλλοι οργανισμοί πόροι από 
προγράμματα της ΕΟΚ και δίδακτρα για ορισμένες κατη¬ 
γορίες φοιτητών (αλλοδαποί κ.λ.π.). 

Για τη λειτουργία του Π.Μ.Σ. ζητείται από το Υπουργείο 
Παιδείας τουλάχιστον το ποσόν του 1.500.000 δρχ. ετη- 
σίως. 

Αρθρο 12 

Μεταβατικές διατάξεις 

Υπάρχοντες μεταπτυχιακοί φοιτητές εντάσσονται στα 
πιο πάνω προγράμματα. Η ένταξή τους (έτος Π.Μ.Σ., απαι¬ 
τήσεις κ.λ.π.) αποφασίζεται από τη Γ.Σ.Ε.Σ. ύστερα από 
εισήγηση της Συντονιστικής Επιτροπής. 

Γ ια κάθε άλλο θέμα που δεν αναφέρεται στα πιο πάνω 
άρθρα ή στο Νόμο 2083/92 λαμβάνεται πρόνοια στον κα¬ 
νονισμό μεταπτυχιακών σπουδών, ο οποίος θα πρέπει να 
εκδοθεί εντός του 1993 από τη Γ.Σ.Ε.Σ. και μέχρι της εκ- 
δόσεώς του αποφασίζει η Γ.Σ.Ε.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 


Αριθ. Β1/314 (2) 

Μετονομασία του Εργαστηρίου Δασικής Βοτανικής του 
Τ' ··- τος Δασολογίας και Φυσικού Περιβάλλοντος του 
Πανεπιστημίου θεσ/νίκης και καθορισμός του γνωστι¬ 
κού αντικειμένου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 του Ν. 1268/82 «Για τη 
δομή και λειτουργία των Ανωτάτων Εκπαιδευτικών Ιδρυ¬ 
μάτων (Α' 87) όπως αντικαταστάθηκε με την παρ. 2 του 
άρθρου 48 του Ν. 1404/1983 «Δομή και λειτουργία των 
Τεχνολογικών Εκπαιδευτικών Ιδρυμάτων» (Α* 173). 

2. Του άρθρου 29Α' του Ν. 1558/1985 όπως αυτό προ¬ 
στέθηκε με το άρθρο 27 του Ν. 2081/92 (Α' 154). 

3. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων Η/11086/1993 
«Αρμοδιότητες Υφυπουργών ΥΠ.Ε.Π.Θ.». 

4. Την πρόταση της Γ ενικής Συνέλευσης του Τμήματος 
Δασολογίας και Φυσικού Περιβάλλοντος του Πανεπιστη¬ 
μίου Θεσσαλονίκης (συνεδ. 225/29.4.1993). 

5. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τ ο Εργαστήριο Δασικής Βοτανικής του Τμήματος Δασο¬ 
λογίας και Φυσικού Περιβάλλοντος του Παν/μίου Θεσσα¬ 
λονίκης που ιδρύθηκε με το Π.Δ. 375/75 (Α' 116) μετονο¬ 
μάζεται σε Εργαστήριο «Δασικής Βοτανικής - Γεωβοτανι- 
κής» με γνωστικό αντικείμενο: Βοτανικά χαρακτηριστικά, 
Φυτογεωγραφία και Φυτοκοινωνίες των Δασικών Φυ¬ 
τών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Ιουνίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. Β1/313 (3) 

Μετονομασία Κλινικής και εργαστηρίου του Τμήματος Ια¬ 
τρικής του Πανεπιστημίου Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 5 του άρθρου 7 του Ν. 1268/ 

1982 (Α' 87) όπως αντικαταστάθηκε με την παρ. 2 του άρ¬ 
θρου 48 του Ν. 1404/83 (Α' 173). 

2. Του άρθρου 29Α του Ν. 1558/85 όπως αυτό προσε- 
τέθη με το άρθρο 27 του Ν. 2081/1992 (Α' 154). 

3. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων Η/11086/4.11.93 
(Β' 842) «Αρμοδιότητες Υφυπουργών ΥΠ.Ε.Π.Θ.». 

4. Την πρόταση της Γ ενικής Συνέλευσης του Τμήματος 
Ιατρικής του Πανεπιστημίου Θεσσαλονίκης (συνεδριάσεις 
40/23.6.92, 26/23.4.91). 

5. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του προϋπολογι¬ 
σμού του Πανεπιστημίου Θεσσαλονίκης, αποφασίζουμε: 

α) Η κλινική Χειρουργικής Παίδων και Ορθοπεδικής του 
Τμήματος Ιατρικής του Πανεπιστημίου Θεσσαλονίκης η 
οποία ιδρύθηκε με το Π.Δ. 21 /81 (Α' 14) και η οποία ανή- 

Αρθρο 1. 


κει οτον Τομέα Υγείας του Παιδιού σύμφωνα με την 
Α.3446/8.1.92 (Β' 282) Πρυτανική πράξη, μετονομάζεται 
σε Παιδοχειρουργική Κλινική. 

β) Το Εργαστήριο Εγχειρητικής του Τμήματος Ιατρικής 
του Πανεπιστημίου Θεσσαλονίκης το οποίο ανήκει στον 
τομέα Χειρουργικής σύμφωνα με την Α.3446/8.1.92 (Β' 
282) Πρυτανική πράξη μετονομάζεται σε εργαστήριο Χει¬ 
ρουργικής του παχέως εντέρου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Ιουνίου 1994 


Σκοπός της παρούσας απόφασης είναι η τροποποίηση 
της Κοινής Υπουργικής Απόφασης Β 4373/1205/ 
11-3-1993 (ΦΕΚ187 Α') σε συμμόρφωση προς την οδηγία 
του Συμβουλίου 93/95/ΕΟΚ, με την οποία τροποποιείται 
η οδηγία 89/686/ΕΟΚ για την προσέγγιση των νομοθε¬ 
σιών των Κρατών μελών σχετικά με τα μέσα ατομικής προ¬ 
στασίας (ΜΑΠ) (ΕΕΙ.276/1993) και προς την οδηγία του 
Συμβουλίου 93/68/ΕΟΚ αναφορικά με την επίθεση και τη 
χρήση της σήμανσης «ΟΕ». (ΕΕΙ_ 220/1993). 


Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-4- 

Αριθ. 8881 ^ 

Τροποποίηση της 4373/1205/11.3.1993 (ΦΕΚ 187/Β/ 
23.3.1993) Κοινής Απόφασης των Υπουργών Εθνικής 
Οικονομίας, Εργασίας και Βιομηχανίας, Ενέργειας και 
Τεχνολογίας για τα μέσα ατομικής προστασίας σε συμ¬ 
μόρφωση προς τις οδηγίες του Συμβουλίου 93/95/ 
ΕΟΚ και 93/68/ΕΟΚ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΕΡΓΑΣΙΑΣ 
ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των άρθρων 2, παρ. 1 (περ. η), 2 και 3 
του Ν. 1338/83 «Εφαρμογή του Κοινοτικού Δικαίου» 
(ΦΕΚ 34/Α/17.3.83) όπως τροποποιήθηκε από το άρθρο 
6 του Νόμου 1440/84 «Συμμετοχή της Ελλάδος στο Κε¬ 
φάλαιο, στα αποθεματικά και στις προβλέψεις της Ευρω¬ 
παϊκής Τράπεζας Επενδύσεων, στο Κεφάλαιο της Ευρω¬ 
παϊκής Κοινότητας Ανθρακος και Χάλυβος και του Οργανι¬ 
σμού Εφοδιασμού της ΕΥΡΑΤΟΜ» (ΦΕΚ 70/Α/21.5.84) 
και του άρθρου 65 του Ν. 1892/1990 (Α' 101). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», όπως προσετέθη με 
το άρθρο 27 του Ν. 2081/1992 (Α. 154). 

3. Τις διατάξεις του Π.Δ. 229/86 (ΦΕΚ 96/Α/6.7.86) 
«Σύσταση και Οργάνωση της Γενικής Γραμματείας Βιομη¬ 
χανίας» και 396/89 (ΦΕΚ 172/Α/16.6.89) «Οργανισμός 
της Γενικής Γραμματείας Βιομηχανίας». 

4. Την Κοινή Απόφαση των Υπουργών Εθνικής Οικονο¬ 
μίας, Εργασίας και Βιομηχανίας, Ενέργειας και Τεχνολο¬ 
γίας αριθμ. Β.4373/1205/11.3.93 «Συμμόρφωση της Ελ¬ 
ληνικής Νομοθεσίας με την Οδηγία του Συμβουλίου 89/ 
686/ΕΟΚ για την προσέγγιση των νομοθεσιών των Κρα¬ 
τών μελών σχετικά με τα μέσα ατομικής προστασίας» 
(ΦΕΚ 187/Β/23.3.93). 

5. Την Κοινή Απόφαση του Πρωθυπουργού και του 
Υπουργού Βιομηχανίας, Ενέργειας και Τεχνολογίας Δ/15/ 
912/26622 «Ανάθεση αρμοδιοτήτων στον Υφυπουργό 
Βιομηχανίας, Ενέργειας και Τεχνολογίας Χρήστο Πάχτα» 
(ΦΕΚ 830/Β/22.10.93). 

6. Την κοινή απόφαση του Πρωθυπουργού και του 
Υπουργού Εργασίας 80262/16.12.93 «Ανάθεση αρμοδιο¬ 
τήτων στον Υφυπουργό Εργασίας Αντώνιο Κοτσακά» 
(ΦΕΚ 912/Β/20.12.93), αποφασίζουμε: 


Αρθρο 2. 

Η Κοινή Υπουργική Απόφαση Β 4373/1205/11.3.1993 
τροποποιείται ως εξής: 

1. Στο άρθρο 5, η παράγραφος 3 καταργείται και η πα¬ 
ράγραφος 4 γίνεται παράγραφος 3. 

2. Στο άρθρο 5 προστίθεται η ακόλουθη παράγραφσξ 4: 

«4. α) Οταν τα ΜΑΠ καλύπτονται από άλλες οδηγίες, οι 
οποίες αφορούν άλλα θέματα και προβλέπουν σήμανση 
«ΟΕ», η σήμανση αυτή υποδηλώνει την πιστότητα των εν 
λόγω ΜΑΠ προς τις διατάξεις και αυτών των άλλων οδη¬ 
γιών. 

β) Εάν ωστόσο μία ή περισσότερες από τις οδηγίες αυ¬ 
τές επιτρέπουν στον κατασκευαστή να επιλέξει, στη διάρ¬ 
κεια μεταβατικής περιόδου, το σύστημα που θα εφαρμό¬ 
ζει, η σήμανση «ΟΕ» υποδηλώνει ότι τα ΜΑΠ ανταποκρίνο- 
νται μόνο στις διατάξεις των οδηγιών που εφαρμόζει ο κα¬ 
τασκευαστής. Στην περίπτωση αυτή, τα στοιχεία των εν 
λόγω οδηγιών, όπως έχουν δημοσιευθεί στην Επίσημη 
Εφημερίδα των Ευρωπαϊκών Κοινοτήτων, πρέπει να ανα¬ 
γράφονται στα έγγραφα, φύλλα ή οδηγίες που απαιτού¬ 
νται από τις συγκεκριμένες οδηγίες και συνοδεύουν τα 
ΜΑΠ». 

3. Στο άρθρο 8, παράγραφος 4 στοιχείο (β), η τελευταία 
περίπτωση καταργείται. 

4. Στο άρθρο 9, η παράγραφος 1 αντικαθίσταται από το 
ακόλουθο κείμενο: 

«Στο Υπουργείο Βιομηχανίας, Ενέργειας και Τεχνολο¬ 
γίας γνωστοποιεί στην Επιτροπή και στα υπόλοιπα Κράτη 
μέλη ότι ο ΕΛΟΤ ή και άλλος κοινοποιημένος οργανισμός 
είναι επιφορτισμένος με την εκτέλεση των διαδικασιών 
του άρθρου 8, καθώς και τα συγκεκριμένα καθήκοντα 
που του έχουν ανατεθεί και τον αριθμό αναγνώρισης, που 
του έχει εκ των προτέρων χορηγηθεί από την Επι¬ 
τροπή. 

Η Επιτροπή δημοσιεύει στην Επίσημη Εφημερίδα των 
Ευρωπαϊκών Κοινοτήτων κατάλογο των κοινοποιημένων 
οργανισμών με τους αριθμούς αναγνώρισής τους, καθώς 
και με τα καθήκοντα για τα οποία έχουν κοινοποιηθεί. Η 
Επιτροπή φροντίζει για την ενημέρωση του καταλόγου αυ¬ 
τού». 

5. Στο άρθρο 12 το εισαγωγικό τμήμα αντικαθίσταται 
από το ακόλουθο κείμενο: 

«Η δήλωση πιστότητας «ΟΕ» είναι η διαδικασία με την 
οποία ο κατασκευαστής ή ο εγκατεστημένος στην Κοινό¬ 
τητα εντολοδόχος του». 

6. Το άρθρο 13 αντικαθίσταται από το ακόλουθο κεί¬ 
μενο: 

Αρθρο 13. 

1. Η σήμανση πιστότητας «ΟΕ» αποτελείται από το 
ακρωνύμιο «ΟΕ» σύμφωνα με τη γραφική απεικόνιση, υπό¬ 
δειγμα της οποίας παρατίθεται το παράρτημα IV. Σε περί¬ 
πτωση παρέμβασης κοινοποιημένου οργανισμού στη 
φάση ελέγχου της παραγωγής, όπως αναφέρεται στο άρ¬ 
θρο 11, προστίθεται ο διακριτικός αριθμός αυτού του ορ¬ 
γανισμού. 

2. Η σήμανση «ΟΕ» επιτίθεται σε κάθε κατασκευαζό- 
μενο ΜΑΠ με τρόπο ώστε να είναι ευδιάκριτη, ευανάγνω¬ 
στη και ανεξίτηλη σε όλη την προβλέψιμη διάρκεια ζωής 
αυτού του ΜΑΠ. Εάν ωστόσο αυτό είναι ανέφικτο λόγω 
των χαρακτηριστικών του προϊόντος, η σήμανση «ΟΕ» 
μπορεί να τεθεί στη συσκευασία. 

3. Απαγορεύεται η επίθεση επί των ΜΑΠ σημάνσεων 
που θα μπορούσαν να παραπλανήσουν τους τρίτους ως 
προς τη σημασία και τη γραφική απεικόνιση της σήμανσης 
«ΟΕ». Οποιαδήποτε άλλη σήμανση μπορεί να επιτίθεται 
επί των ΜΑΠ ή της συσκευασίας τους, υπό τον όρο ότι δεν 
καθιστά λιγότερο ευδιάκριτη ή ευανάγνωστη τη σήμανση 
«ΟΕ». 

4. Με την επιφύλαξη του άρθρου 7: 

α) κάθε αντικανονική επίθεση της σήμανσης «ΟΕ» που 
διαπιστώνεται από την αρμόδια υπηρεσία του Υπουργείου 
Βιομηχανίας, Ενέργειας και Τεχνολογίας συνεπάγεται την 
υποχρέωση για τον κατασκευαστή ή τον εγκατεστημένο 
στην Κοινότητα εντολοδόχο του να μεριμνήσει για την πι¬ 
στότητα του σχετικού προϊόντος προς τις προδιαγραφές 
περί τη σήμανση «ΟΕ»και τη παύση της παράβασης έπειτα 
από έγγραφη παραγγελία της Υπηρεσίας προς συμμόρ¬ 
φωση, 

β) αν το προϊόν συνεχίζει να μην είναι σύμφωνο προς τις 
σχετικές προδιαγραφές λαμβάνονται όλα τα ενδεδειγ- 
μένα μέτρα ώστε να περιοσιστεί ή να απαγορευθεί η διά¬ 
θεση στην αγορά του συγκεκριμένου προϊόντος ή να εξα¬ 
σφαλιστεί η απόσυσρή του από την αγορά, σύμφωνα με τη 
διαδικασία του άρθρου 7 της Κ.Υ.Α. Β 4373/1205/ 
1993. 

7. Στο άρθρο 16 μετά τον πρώτο στίχο προστίθεται η 
ακόλουθη φράση: 

«Κατά τη χρονική περίοδο μέχρι τις 30 Ιουνίου 1995 επι¬ 
τρέπεται η διάθεση στην αγορά και η χρήση ΜΑΠ που κα¬ 
τασκευάζονται σύμφωνα με τις εθνικές νομοθετικές ρυθ¬ 
μίσεις που ίσχυαν μέχρι τις 30 Ιουνίου 1992». 

8. Στο παράρτημα I προστίθεται το ακόλουθο σημείο: 

«5. Κράνη και αντιανεμικά, που προορίζονται για τους 

χρήστες δικύκλων ή τρικύκλων οχημάτων με κινητήρα». 

9. Στο παράρτημα II, το σημείο 1.4 συμπληρώνεται από 
το ακόλουθο κείμενο: 


«η) κατά περίπτωση, τα στοιχεία των οδηγιών που έχουν 
εφαρμοστεί σύμφωνα με το άρθρο 5 παράγραφος 6 στοι¬ 
χείο (β), 

θ; α, διεύθυνση, αριθμό αναγνώρισης των κοινο¬ 
ποιημένων οργανισμών που παρεμβαίνουν κατά τη φάση 
σχεδιασμού των ΜΑΠ». 

10. Το παράρτημα IV αντικαθίσταται από το ακόλουθο 
κείμενο: 

«ΠΑΡΑΡΤΗΜΑ IV 

ΣΗΜΑΝΣΗ ΠΙΣΤΟΤΗΤΑΣ «ΟΕ» ΚΑΙ ΕΝΔΕΙΞΕΙΣ. 

Η σήμανση πιστότητας «ΟΕ» αποτελείται από το ακρω¬ 
νύμιο «ΟΕ» σύμφωνα με την ακόλουθη γραφική απεικό¬ 
νιση: 



Σε περίπτωση σμίκρυνσης ή μεγέθυνσης της σήμανσης 
«ΟΕ», πρέπει να διατηρούνται οι αναλογίες που προκύ¬ 
πτουν από την παραπάνω βαθμολογημένη γραφική απει¬ 
κόνιση. 

Τα διάφορα στοιχεία της σήμανσης «ΟΕ» πρέπει να 
έχουν την ίδια ή σχεδόν την ίδια κάθετη διάσταση, που δεν 
μπορεί να είναι μικρότερη από 5 ηιιτι. Είναι δυνατόν να γί¬ 
νει παρέκκλιση ως προς τη διαστατική για τα ΜΑΠ μικρού 
μεγέθους. 

Συμπληρωματικές ενδείξεις. 

Τα δύο τελευταία ψηφία του έτους επίθεσης της σή¬ 
μανσης «ΟΕ» εκτός των αναφερόμενων στο άρθρο 8 πα¬ 
ράγραφος 3 ΜΑΠ». 

Αρθρο 3. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Οι διατάξεις της παρούσας δεν προκαλούν καμμία δα¬ 
πάνη στον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1994 

